રિચાર્ડ આર્કરાઈટને એના પિતા જ એક વાણંદને ત્યાં કામે લગાવી ગયા હતા. એવું ન હતું કે રિચાર્ડ ભણતો ન હતો કે કામકાજમાં, અક્કલમાં નબળો હતો. નાના પાયે સિલાઈ કામ કરતા પિતાની તકલીફ એ જ હતી કે આખો દિવસ ગામના કપડાંને સાંધા મારવા છતાં મોટા પરિવારનું ભરણપોષણ કરવામાં તો એક સાંધે ને તેર તૂટે એવી હાલત છે, એમાં આ સહુથી નાના છોકરા પાછળ સ્કૂલની ફીસના ખર્ચા કેમ પોસાય? છોકરો ભલે નાની નોકરી કરે, પણ બે પૈસા રળે તો ટેકો રહે.